**סוכן רדום** הוא מרגל שמוצב במדינת יעד או בארגון מסוים אשר אינו מבצע את המשימה שהוא נשלח לבצע באופן מיידי, ובמקום זאת הוא מחכה עד שהוא מקבל הוראה לבצע את המשימה שהוא נשלח לבצע. גם כאשר הוא עדיין לא מקבל את ההוראה לפעול הוא עדיין יכול לקחת חלק בהמרדה, ריגול, או בגידה משום שהוא ערוך לפעול כאשר הוא יקבל את ההוראה לעשות זאת. סוכנים רדומים עשויים לעבוד גם בקבוצות של סוכנים רדומים חשאית בשיתוף פעולה עם סוכנים רדומים אחרים.

בריגול
------

בתחום הריגול סוכנים רדומים הם אנשים שחדרו למדינת היעד והפכו "רדומים", לעתים אף במשך שנים רבות. במהלך אותה התקופה הסוכן הרדום לא יוצר קשר עם המדינה/הארגון שמפעיל/ה אותו, או סוכנים אחרים ואינו מנסה לחתור להשגת מידע מעבר למה שכבר קיים במקורות ציבוריים.

הסוכן הרדום חותר לקבל עבודה במדינת היעד, וזהות חדשה, אשר באופן אידיאלי יוכלו להיות בעתיד שימושיים לצורך ביצוע המשימה אשר לשמה הוא נשלח, ומנסה להשתלב בחיי היומיום כאזרח רגיל. הסוכנויות שתקפידן הוא לאתר מרגלים במדינה בה הסוכן הרדום נמצא אינן מסוגלות בפועל לעקוב מקרוב אחר פעילותם של כל אותם האנשים אשר יתכן שהם גויסו בעבר כסוכנים רדומים.

במובן מסוים הסוכנים הרדומים הטובים ביותר הם אלה שאינם צריכים לקבל תשלום על ידי נותן החסות, מכיוון שהם מסוגלים בעצמם להרוויח מספיק כסף במדינת היעד על מנת לממן את עצמם במהלך השהות במדינת היעד, ובאופן זה למנוע מנותן החסות לשלוח כספים אליהם באופן שיאפשר ביתר קלות לאתר אותם על סמך העברות כספים.

במקרים רבים הסוכנים הרדומים שאותרו לאורך השנים היו לעתים רבות ילידי מדינת היעד אשר עברו למדינה אחרת בתחילת חייהם ובמהלך התקופה בה הם שהו במדינה האחרת בחרו להתחיל לפעול למען האינטרס של המדינה האחרות במקום למדינה בה הם נולדו (לעתים רבות מסיבות אידיאולוגיות או בשל השתייכות לאותה הקבוצה האתנית) כאשר לאחר מכן הם חוזרים למדינה בה הם נולדו לאחר מכן. מקרים מהסוג הזה הם אידיאליים עבור המדינה/הארגון שמפעיל אותם משום שבמקרים הללו כישורי השפה שלהם, הידע האישי שלהם, ויתר הכישורים של הסוכן הרדום הם ברמה של תושב יליד, ובשל כך אותו האדם צפוי שלא לעורר חשדות כולשהן במדינת היעד.

מציאת המועמדים האידיאלים להיות סוכנים הרדומים, והעברתם למיקום היעד בו הם אמורים לפעול יכול להיות לעתים רבות משימה לא פשוטה, שכן לא תמיד ברור אם אותו היעד יהיה עדיין רלוונטי בעתיד. במקרים בהם התחלפה הממשלה של המדינה ששלחה את הסוכן הרדום, וכמו גם במקרים בהם המדיניות של אותה הממשלה התחלפה, ייתכן שהסוכן הרדום יימצא ביעד שלא רלוונטי יותר להשגת המטרות של הגורם ששלח אותו.

דוגמאות בולטות
--------------

* ג'ק ברסקי היה סוכן רדום שנשלח על ידי הק.ג.ב. הסובייטי על מנת שיפעל בארצות הברית. ברסקי היה סוכן רדום פעיל בין השנים 1978 ל-1988. האמריקנים הצליחו לחשוף שהוא סוכן רדום במהלך 1994 ולבסוף הוא נעצר ב-1997. ברסקי הודה בכך לאחר שהוא נעצר והוא סיפק לאמריקאים מידע שימושי רב אודות טכניקות ריגול.
* "תוכנית הבלתי חוקיים" היא רשת של סוכנים רדומים שהופעלה בארצות הברית על ידי שירות הביון החוץ הרוסי. חקירה מתמשכת אשר נמשה מספר שנים והגיעה לשיאה ביוני 2010 עם הגשת כתבי אישום ועם מעצרם של 10 חשודים בארצות הברית ועוד אדם אחד בקפריסין.

בתרבות הפופולרית
----------------

  

* בספר "המועמד ממנצ'וריה", ובעיבודים הקולנועיים של הספר (משנת 1962 ומשנת 2004)*,* מספר אמריקאים נתפסים על ידי כוחות המודיעין הסובייטיים, נלקחים למנצ'וריה ושם הם עוברים שטיפת מוח, ולאחר מכן מוחזרים לארצות הברית כסוכנים רדומים.
* הספר "חוד המחט" מאת קן פולט, שיצא לשווקים בשנת 1978, וכמו גם העיבוד הקולנועי של הספר משנת 1981, עוסקים בפעילותו של הסוכן הרדום הנרי פייבר (מגולם על ידי דונלד סאת'רלנד) במדינת היעד בה הוא מופעל.
* הדמות הראשית במשחק הווידאו Call of Duty: Black Ops, אשר יצא לשווקים בשנת 2010, עוברת במהלך תקופת המלחמה הקרה שטיפת מוח על ידי ברית המועצות יחד עם עוד אנשים על מנת שהם יהיו סוכנים רדומים שיוכלו להפיץ בארצות הברית את גז העצבים הקטלני "נובה 6" כאשר הם יקבלו את הפקודה לעשות זאת.
* העונה הראשונה של הסדרה "הומלנד", אשר שודרה בין השנים 2011 עד 2020, כוללת התמקדה בבן ערובה ששוחרר אשר הואשם בהיותו סוכן רדום.
* עלילת סדרת הטלוויזיה "האמריקאים", אשר שודרה במקור בין השנים 2013 עד 2018, התמקדה בסוכני ק.ג.ב. שמתחזים למשפחה אמריקאית ממוצעת. עלילת הסרט מתרחשת בשנות ה-80 של המאה ה-20 במהלך תקופת המלחמה הקרה.
* בפרק מהעונה הראשונה של סדרת הטלוויזיה "אלמנטרי", שרלוק הולמס חושף שבני זוג שהיו קורבנות לרצח היו סוכנים רדומים רוסיים.
* הסרט *"*האלמנה השחורה*"* משנת 2021 עסק בין היתר בסוכנים רדומים רוסיים שפועלים בארצות הברית במהלך תקופת המלחמה הקרה.

ראו גם
------

* סוכן כפול
* חפרפרת (ריגול)
* הרוב הדומם